ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιανουαρίου 1996 για την τροποποίηση του καταλόγου των εθνικών οργανισμών τυποποίησης που παρατίθεται στο παράρτημα ΙΙ της οδηγίας 83/189/ΕΟΚ του Συμβουλίου (96/139/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την πράξη προσχώρησης της Αυστρίας, της Φινλανδίας και της Σουηδίας, την οδηγία 83/189/ΕΟΚ του Συμβουλίου της 28ης Μαρτίου 1983 για την καθιέρωση διαδικασίας πληροφόρησης στον τομέα των τεχνικών προτύπων και προδιαγραφών (1), όπως τροποποιήθηκε τελευταία από την οδηγία 94/10/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 2 παράγραφος 4, τη γνώμη της μόνιμης επιτροπής που έχει συσταθεί βάσει του άρθρου 5 της οδηγίας 83/189/ΕΟΚ, Εκτιμώντας: ότι, με την απόφαση 92/400/ΕΟΚ της Επιτροπής (3), τροποποιήθηκε ο κατάλογος των οργανισμών τυποποίησης του παραρτήματος της οδηγίας 83/189/ΕΟΚ να συμπεριληφθεί στους ευρωπαϊκούς οργανισμούς τυποποίησης το ETSI (Ευρωπαϊκό Ινστιτούτο Τηλεπικοινωνιακής Τυποποίησης) 7 ότι το ψήφισμα του Συμβουλίου της 18ης Ιουνίου 1992 σχετικά με το ρόλο της ευρωπαϊκής τυποποίησης στην ευρωπαϊκή οικονομία (4), υπενθυμίζει τη σημασία ενός συνεκτικού συστήματος ευρωπαϊκών προτύπων, οργανωμένου από τους άμεσα ενδιαφερόμενους και χάριν αυτών, με βάση τη διαφάνεια, την ανοικτή πρόσβαση, τη συναίνεση, την ανεξαρτησία έναντι των διαφόρων ομάδων συμφερόντων, την αποτελεσματικότητα και τη λήψη των αποφάσεων με εθνική εκπροσώπηση 7 ότι, στο προαναφερόμενο ψήφισμά του, το Συμβούλιο εκδηλώνει την πρόθεσή του να συνεχίσει, κατά το δυνατόν, την εφαρμογή της νέας προσέγγισης, που καθορίστηκε στο ψήφισμά του της 7ης Μαΐου 1985 (5), όσον αφορά την υλοποίηση της κοινοτικής πολιτικής στον τομέα της τεχνικής εναρμόνισης, τονίζει δε ότι τα ευρωπαϊκά πρότυπα είναι απαραίτητο να γίνουν ευρύτερα διαθέσιμα σε εθνικό επίπεδο με τη συστηματική μεταγραφή τους σε εθνικά πρότυπα 7 ότι το ίδιο ψήφισμα του Συμβουλίου καλεί τα κράτη μέλη να λάβουν όλα τα ενδεικνυόμενα μέτρα για να ενθαρρύνουν τους εθνικούς τους φορείς τυποποίησης να τηρούν τους κοινούς κανόνες των ευρωπαϊκών οργανισμών τυποποίησης, των οποίων είναι μέλη, και να έχουν ενεργό συμμετοχή στις εργασίες ευρωπαϊκής τυποποίησης 7 ότι το ETSI απαιτεί να ορίζονται ένας ή περισσότεροι αναγνωρισμένοι εθνικοί οργανισμοί τυποποίησης, ως αποκλειστικά υπεύθυνοι για την τήρηση των απαιτήσεων που αφορούν τη διατήρηση της υφιστάμενης κατάστασης, τη δημόσια συζήτηση, τη διαμόρφωση των εθνικών θέσεων για τις ψηφοφορίες και τη μεταγραφή των προτύπων ETSI στο εθνικό επίπεδο, ΑΠΟΦΑΣΙΖΕΙ: Άρθρο 1 Ο κατάλογος των εθνικών οργανισμών τυποποίησης που παρατίθεται στο παράρτημα ΙΙ της οδηγίας 83/189/ΕΟΚ, αντικαθίσταται από τον κατάλογο που παρατίθεται στο παράρτημα της παρούσας απόφασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 24 Ιανουαρίου 1996.

[Source: multi_eurlex | Tokens: 2592]